“เสี่ยหนู” ยืนยันต้องรอ “กกต.” รับรองผลลต.ก่อนตัดสินใจ! คลึงท่าทีไม่ระบุชัดซบฝ่ายใด
“เสี่ยหนู” ยืนยันต้องรอ “กกต.” รับรองผลลต.ก่อนตัดสินใจ! คลึงท่าทีไม่ระบุชัดซบฝ่ายใด
25 มี.ค. 2562

นายอนุทิน ชาญวีรกูล หัวหน้าพรรคภูมิใจไทย(ภท.) เปิดเผยว่า  พรรคภูมิใจไทยืนยันว่าจะไม่สนับสนุนให้นายกรัฐมนตรีที่รวบรวมได้จากเสียงข้างน้อย โดยยืนยันว่าทุกอย่างต้องทำตามรัฐธรรมนูญ รัฐบาลที่จะเกิดขึ้นภายหลังการเลือกตั้งต้องเป็นรัฐบาลที่มั่นคงและทำงานให้กับประชาชนได้ ไม่ใช่รัฐบาลที่ตั้งขึ้นมาเพื่อเอาชนะคะคานกัน
“พรรคภูมิใจไทยไม่เคยพูดว่าจะไม่เอานายกรัฐมนตรีที่ไม่ได้มาจาก ส.ส. แต่เราจะไม่ให้ ส.ว.250 คน มารีดคน 500 คน นี่คือสิ่งที่ผมพูด…ต้องคิดให้เยอะ ดูก่อนว่าประชาชนต้องการอะไร สิ่งที่เรายืนยันได้คือไม่ทำให้เกิดอะไรก็ตามที่เป็นการสกัดกั้นประโยชน์ของประชาชน ไม่ทำให้ประเทศไทยเสียหายแน่นอน”นายอนุทิน กล่าว
ส่วนความเป็นไปได้ในการจับมือกับพรรคเพื่อไทยนั้น นายอนุทิน กล่าวเพียงว่า ขอรอผลการเลือกตั้งประกาศออกมาก่อน พรรคภูมิใจไทยจะทำอะไรยังไม่ได้จนกว่า กกต.จะรับรองการเลือกตั้งเบื้องต้นให้เรียบร้อยก่อน